মগ (জুডিথ কের)

মগ হল জুডিথ কেরের লেখা শিশুপাঠ্য বইয়ের একটি সিরিজের এক কাল্পনিক বিড়াল চরিত্র। অন্যান্য নিয়মিত চরিত্রগুলির মধ্যে রয়েছে মিস্টার অ্যান্ড মিসেস থমাস (মগের মালিক) এবং তাদের দুই সন্তান নিকি এবং ডেবি। প্রতিটি বইতে মগ একটি নতুন চরিত্র বা ঘটনার সাথে ভিন্ন ধাঁধায় জড়িয়ে পড়ে। মগ ২০০১ সালে সিরিজের শেষ বই, বিদায়, মগ-এ মারা যায় যা একটি জনপ্রিয় শিশুপাঠ্য সিরিজের ক্ষেত্রে খুবই অস্বাভাবিক।

কের লন্ডনের বার্নসে তার নিজের পারিবারিক বাড়ির অনুকরণে গল্পের  পরিবারটিকে চিত্রত করেছেন এবং গল্পের দুটি বাচ্চার নামকরণ করা হয়েছে তার নিজের ছেলে এবং মেয়ে,ম্যাথিউ এবং ট্যাসির মধ্য নাম অনুসারে। পারিবারিক নাম "থমাস" কের তার স্বামী, নাইজেল নিয়েলের প্রথম নাম থেকে নিয়েছেন এবং এনার অনুকরণেই মিঃ থমাস চরিত্রটির অবয়ব এঁকেছেন।

২০১৫ সালের নভেম্বরে সেন্সবারির একটি বড়দিনের বিজ্ঞাপনে মগ চরিত্রটিকে দেখা গিয়েছিল, যার শিরোনাম ছিল মগের বড়দিনের বিপর্যয়। বিজ্ঞাপনটিতে দেখানো হয়েছে যে মগ বড়দিনের আগের দিন দুর্ঘটনাক্রমে আগুন লাগিয়ে ফেলে যার ফলে থমাস পরিবারের বাড়িতে যথেষ্ট ক্ষতি হয়। সে ৯৯৯ নম্বর টেলিফোনে ডায়াল করে ফেলে, যার ফলে দমকল হাজির হয়। মগকে বীরত্বের জন্যে সম্মানিত করা হয়। শহরের লোকেরা থমাসের বাড়ি মেরামত করার জন্য এগিয়ে আসে এবং সেখানে একটি বিশাল বড়দিন পার্টি আয়োজন করে। কের নিজেই এই বিজ্ঞাপনে থমাস পরিবারের প্রতিবেশী হিসেবে উপস্থিত ছিলেন। বিশেষ খেলনা মগ এবং বইয়ের সংস্করণ একচেটিয়া সেন্সবারির মাধ্যমে  বিক্রি করা হয়েছিল, যার সমস্ত লাভ সেভ দ্য চিলড্রেনের শিশু সাক্ষরতা  উদ্যোগে দান করা হয়েছিল।

প্রথম বই প্রকাশের ৫০ বছর পর ২০১৯ সালে মগের জন্মদিন নামে একটি নতুন বই প্রকাশিত হয়েছিল। ওখানে মগের জন্য একটি জন্মদিনের পার্টি আয়োজন করা হয়, এতে মগ প্রথমে বিরক্ত হলেও পরে সে উদযাপন উপভোগ করতে শুরু করে। "মগ" হল মগি শব্দের একটি সংক্ষিপ্ত রূপ, যা কোনো নির্দিষ্ট জাতের বিড়াল নয় এমন বিড়ালদের জন্য ব্যবহার করা হয়।

প্রকাশনা

শিরোনাম ও প্রথম প্রকাশনার বছর:

মগ (১৯৭০)
মগের বড়দিন (১৯৭৬)
মগ এবং শিশু (১৯৮০)
অন্ধকারে মগ (১৯৮৩)
মগ ও  আমি (১৯৮৪)
মগের বিড়াল পরিবার (১৯৮৫)
মগস অ্যামেজিং বার্থডে ক্যাপার (১৯৮৬)
মগ ও খরগোশ (১৯৮৭)
মগ অ্যান্ড বার্নাবি (লুক আউট নামেও পরিচিত, মগ, ১৯৯০)
মগ অন ফক্স নাইট (১৯৯২)
বাগানে মগ(১৯৯৩)
মগের বিড়ালবাচ্চারা (১৯৯৪)
মগ এবং ঠাকুমা (১৯৯৬)
মগ অ্যান্ড দ্য ভি ই টি (১৯৯৭)
মগের খারাপ ব্যপার (২০০০)
বিদায়, মগ (২০০১)
মগের বড়দিন বিপর্যয় (২০১৫)
আমার প্রথম মগ বই (মগের পরিবার, মগের দিন, মগ ভালোবাসে, মগ খেলে) (২০১৫)
আমার প্রথম মগ ১২৩ (২০১৭)
মগের জন্মদিন (২০১৯)

সংস্করণ

মগের নাটক সংস্করণ ২০২৩ সালের  এপ্রিল মাসে বার্মিংহাম রেপে শুরু হয়েছিল।

২৩ মে ২০২৩ তারিখে লন্ডন-ভিত্তিক অ্যানিমেশন স্টুডিও লুপাস ফিল্মস এবং চ্যানেল ৪, আমেরিকান ফিল্ম স্টুডিও
ইউনিভার্সাল পিকচার্স এবং হার্পারকলিন্সের সাথে সহযোগীতায় (লুপাস ফিল্মস হার্পারকলিন্সের সাথে পূর্বে জুডিথ কেরের ছবির বই দ্য টাইগার হু কেম টু টি সংস্করণটি বানিয়েছিল) ১৯৭৬ সালের ছবির বই মগস ক্রিসমাসের একটি টেলিভিশন সংস্করণ বানায় যেখানে বেনেডিক্ট কাম্বারব্যাচ এবং ক্লেয়ার ফয় অভিনয় করেছেন। সেটি ২০২৩ সালের বড়দিনের প্রাক্কালে সর্বপ্রথম মুক্তি পায়।

মগস ক্রিসমাসের ২০২৩ সালের টিভি চলচ্চিত্র সংস্করণের সাফল্যের দুই বছর পর ২০২৫ সালের সেপ্টেম্বরে, লুপাস ফিল্মস এবং চ্যানেল ৪, ২০০০ সালের ছবির বই "মগস ব্যাড থিং" এর উপর আধারিত মগের ক্রিসমাসের একটি সিক্যুয়েল "মগস ব্যাড থিং" তৈরি করে। টিভি চলচ্চিত্রের সিক্যুয়েল সংস্করণটি ২০২৬ সালে যুক্তরাজ্যে একটি থিয়েটারে প্রথম দেখানো হবে এবং একই বছর চ্যানেল ৪-এ প্রদশির্ত হবে। লুপাস ফিল্মস সিরিয়াস কিডসকে যুক্তরাজ্যের বাইরে সিক্যুয়েলের বিশ্বব্যাপী পরিবেশক হিসেবে নিযুক্ত করেছে।

তথ্যসূত্র

বিষয়শ্রেণী:শিশুসাহিত্যের চরিত্র
বিষয়শ্রেণী:শিশুদের বইয়ের সিরিজ
বিষয়শ্রেণী:বিড়াল সম্পর্কে বই